ITK10+Vertaistuotannon+laatu+sosiaalisessa+mediassa

Paluu Sometun ITK-tracin hakemuksen etusivulle Paluu ITK-tapahtuman suunnittelusivulle

=Vertaistuotannon laatu sosiaalisessa mediassa=  Vertaistuotanto (peer production) on nopeasti kasvava alue verkko-oppimisen sisältöjen tuotannossa. Uusi käyttäjälähtöinen verkkomateriaalien sisällön tuottamisen tapa avaa monia mahdollisuuksia verkko-oppimisen kehittämiseen, mutta vertaistuotannon laadun johtaminen on myös haasteellinen tehtävä. Usein organisaatioissa vertaistuotantoa suunnitellessa unohtuvat organisaation tuki, vertaistuotannon vaatima resurssointi sekä käyttäjien olemassa olevat tekniset ja pedagogiset taidot. Toisaalta myöskin haasteellista voi olla uusien oppimismallien ottaminen käyttöön.

Sosiaalinen media on avannut vertaistuotannolle mahdollisuuksia, jotka tukevat laajaa yhteisöllistä toimintaa. Tuottajien on helpompi kommunikoida ja olla toistensa kanssa vuorovaikutuksessa. Millä tavoin sosiaalista mediaa voidaan hyödyntää vertaistuotannon laadun varmennuksessa ja miten se vaikuttaa vertaistuottamisen resurssien johtamiseen? Muun muassa näihin kysymyksiin pyrimme vastaamaan esityksen aikana.

Vertaistuotannon laatu on osa Suomen eOppimiskeskuksen johtamaa Avoimet verkostot oppimisen (AVO) hanketta. HCI Productions Oyn vetämän osahankkeen tavoitteena on edistää mm vertaistuotannon laatuun liittyvien työtapojen tietämystä sekä niiden käyttöönottoa organisaatioissa, joissa vertaistuotantoa tehdään.

Tilaisuudessa käsitellään seuraavia aiheita 
 *  vertaistuotannon erilaiset caset - mitä kaikkea on jo tehty
 *  miten laatu näkyy näissä caseissa
 *  vertaistuotannon laadun laatumalli
 *  sosiaalisen median tuomat mahdollisuudet vertaistuotannon laadulle
 *  vertaistuotannon resurssien johtaminen

Tilaisuuden vetäjänä toimii Ari-Matti Auvinen, Senior Partner, HCI Productions Oy (ama.auvinen@hci.fi)

Paluu Sometun ITK-tracin hakemuksen etusivulle Paluu ITK-tapahtuman suunnittelusivulle